20/11/2009 | Administración LocalMunicipal
Brión
Edicto relativo á modificación das bases reguladoras da convocatoria de subvencións polo procedemento de concorrencia competitiva e axudas para proxectos e actividades educativas e culturais complementarias emprendidas polos centros educativos 2009.

EDICTO De conformidade coas competencias que o artigo 21 da Lei 7/1985, de 2 de abril, reguladora das bases de réximen local confire a esta Alcaldía, resolvín modifica-las bases reguladoras da convocatoria de subvencións polo procedemento de concorrencia competitiva e axudas para proxectos e actividades educativas e culturais complementarias emprendidas polos centros educativos 2009 publicadas no B. O. P. nº 172 de 4 de agosto de 2009, nos seus apartados 10 e 11, que a seguir se transcriben: A documentación necesaria para xustificar a subvención será a seguinte: 1. Memoria das actividades realizadas.2. Declaración ou certificación que acredite o cumprimento da finalidade da subvención mediante a realización das actividades para as que foi concedida.3. Relación detallada das subvencións ou axudas obtidas doutras administracións públicas ou entidades privadas para o mesmo obxecto ou, pola contra, declaración de non ter outras subvencións ou axudas para o mesmo obxecto.4.–Relación clasificada de gastos realizados, asinada polo secretario da entidade, có visto e prace do director do centro, e con identificación dos acreedores (nome, apelidos e NIF), dos conceptos de gasto, dos documentos (número de factura ou documento equivalente, importe, data de emisión e, no seu caso, data e medio de pago). Ademáis da relación clasificada deberáse presentar a seguinte documentación: a) As subvencións que teñan por finalidade a realización de actividades que xeren gastos de persoal, xustificaranse mediante facturas ou nóminas orixinais, ou as súas fotocopias debidamente compulsadas, e os correspondentes tcs. Así mesmo, deberanse achegar as fotocopias dos NIF pertencentes ás persoas que imparten cursos, clases, conferencias, etc., así como árbitros, monitores, adestradores, etc. b) Os restantes gastos relacionados coa realización de actividades xustificaranse coas correspondentes facturas, ou as súas fotocopias debidamente compulsadas, que cumpran os requisitos do Real Decreto 1496/2003, de 28 de novembro, polo que se regulan as obrigas de facturación. O pago, que se poderá realizar tanto antes coma despois do cobro da subvención, deberá quedar acreditado documentalmente mediante a utilización de transferencia bancaria, tarxeta de débito ou crédito, cheque nominativo ou calquera outro medio que deixe constancia da data de pago e da identidade do perceptor. Só excepcionalmente se poderá realizar o pago en metálico para gastos de ata 150,00€, nos que non resulte posibel a utilización dun dos medios anteriormente indicados. Toda factura deberá cumplir os seguintes requisitos: – Número de factura, data e lugar de emisión e denominación de “factura”. – Nome, razón social e NIF ou CIF de quen emite a factura. – Nome, enderezo, e CIF do centro beneficiario da subvención. – IVE ou imposto correspondente desagregado ou constatación expresa de que está incluido no importe total da factura. No caso de exención deberá facerse constar na factura. – Selo ou sinatura do expendedor da factura. – No concepto deberá constar de xeito claro o servizo prestado. Naqueles supostos en que a natureza da actividade subvencionada e os gastos correntes que xere o fagan aconsellable, poderase admitir, de xeito excepcional, como xustificante calquera outro documento admitido en dereito que acredite a realización da actividade obxecto da subvención e a aplicación dos fondos recibidos. As entidades deberán presentar xustificantes pola totalidade dos gastos efectuados para cada unha das actividades subvencionadas. De non ser así, o Concello modificará as contías en proporción ao efectivamente xustificado. Os documentos xustificativos corresponderán aos gastos feitos dende o día 1 de xaneiro ata o día 29 de decembro de 2009. Todos estes documentos xustificativos deberán estar datados e referirse ao exercicio de 2009, así como axustarse aos conceptos incluídos no orzamento inicialmente presentado, xunto coa solicitude.11.–Lugar e prazo de xustificación.– Unha vez realizada a actividade subvencionada, os beneficiarios disporán de un mes para a presentación da documentación xustificativa no rexistro de entrada do concello, sen exceder en todo caso o 29 de decembro de 2009, aínda que se vexa reducido o prazo anteriormente citado. De non presentar a xustificación dentro do prazo establecido, entenderase que desiste da súa petición. Tanto o prazo de presentación de solicitudes coma o de xustificación entenderanse sen prexuízo do prazo de 10 días que se concederá para completar documentación, correxir defectos ou rectificar datos. Se non se presentase a xustificación dentro do prazo sinalado, iniciarase por resolución da Alcaldía o expediente de anulación do correspondente compromiso, ou de reintegro das cantidades percibidas e non xustificadas. Brión, 18 de novembro de 2009 O ALCALDE Asdo.: José Luis García García